《自误》
宋代·林希逸

老守平生自误书，人间事事付痴愚。万缘已息心如石，一点能明腹有珠。

门外设罗祇见雀，溪边买钓学为渔。生来虽欠封侯骨，未羡凌烟阁上图。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。